**Tájékoztató**

**a Magyar Honvédség személyi állománya számara elérhető kedvezményes vásárlási lehetőségekről**

**Kereskedelmi kedvezmények:**

* **InterSport** (IS Sport Bt.)
  + **15%** **kedvezmény** az aktuális kiskereskedelmi árból valamennyi magyarországi áruházban;
  + a kedvezmény szolgálati igazolvány (hivatásos és szerződéses katona esetében), kormánytisztviselői, közalkalmazotti, igazolvány, valamint munkáltatói igazolás (munkavállaló esetében) felmutatásával vehető igénybe.
* **Hervis** (Hervis Sport- és Divatkereskedelmi Kft.)
  + **15% kedvezmény** az áruházban megvásárolható valamennyi termék vételárából valamennyi magyarországi áruházban;
  + a kedvezmény szolgálati igazolvány (hivatásos és szerződéses, önkéntes tartalékos katona, honvéd tiszt- és altiszt jelölt esetében), kormánytisztviselői, közalkalmazotti igazolvány, valamint munkáltatói igazolás (munkavállaló esetében) felmutatásával vehetőek igénybe.
* **Stavmat** (Stavmat Építőanyag Kereskedelmi Zrt., korábban Saint-Gobain)
  + **5% kedvezmény** a falazat (tégla, ytong, zsalukő), szárazépítészeti termék (gipszkarton), cement, fafűrészáru, térkő, betonacélok, tüzelőanyag árából;
  + **10% kedvezmény**: minden egyéb termék (ragasztók, szaniter áruk, portermékek, ablakok, ajtók, festékek, hőszigetelések, szerszámok, munkavédelem, csavarok, szögek, áthidalók) árából;
  + a kedvezmények 31 magyarországi kereskedési ponton szolgálati igazolvány (hivatásos és szerződéses, önkéntes tartalékos katona, honvéd tiszt- és altiszt jelölt esetében), kormánytisztviselői, közalkalmazotti igazolvány, valamint munkáltatói igazolás (munkavállaló esetében) felmutatásával vehetőek igénybe.
* **Praktiker** (Praktiker Magyarország Kft.)
  + minden hónap 2. hétvégéjéhez igazítva, csütörtöktől vasárnapig terjedő 4 nap időtartamban a Praktiker valamennyi magyarországi áruházában **10% kedvezmény** a megvásárolható valamennyi termék vételárából;
  + a kedvezmény szolgálati igazolvány (hivatásos és szerződéses, önkéntes tartalékos katona, honvéd tiszt- és altisztjelölt esetében), kormánytisztviselői, közalkalmazotti, igazolvány, valamint munkáltatói igazolás (munkavállaló esetében) felmutatásával vehető igénybe.
  + A kedvezményprogramot a Praktiker 2017-ben az alábbi napokon biztosítja:
    - Október 12-13-14-15.
    - November 9-10-11-12.
    - December 14-15-16-17.
* **Kulcs Patika** (VK-PHARMA Kereskedelmi és Szolgáltató Kft.)
  + **5% kedvezmény** a társadalombiztosítás által nem támogatott gyógyszerekre, valamint minden egyéb termék (étrendkiegészítők, kozmetikumok) árából;
  + a kedvezmény szolgálati igazolvány (hivatásos és szerződéses, önkéntes tartalékos katona, honvéd tiszt- és altisztjelölt esetében), kormánytisztviselői, közalkalmazotti, igazolvány, valamint munkáltatói igazolás (munkavállaló esetében) felmutatásával vehető igénybe.
* **Danubius** (Danubius Hotels Zrt.)
  + **15 % kedvezmény** a Honvédségnél foglalkoztatottak és a vele utazó személyek részére a napi szállások, illetve a szállást is tartalmazó csomagajánlatok árából a Danubius valamennyi magyarországi szállodájában;
  + a szállás foglalása az érintett szállodával egyénileg, közvetlenül intézendő a [www.danubiushotels.hu](http://www.danubiushotels.hu) honlapon található, kizárólag a kedvezmény igénybevételére jogosult partner számára elkülönített on-line felületen keresztül, ahol az alábbi **promóciós kódot** kell feltüntetni: „CORPORATE”, illetve a foglalás során az **Egyéb kérések / Megjegyzés** rovatban a „Magyar Honvédség” nevet kell feltüntetni;
  + a kedvezmény szolgálati igazolvány (hivatásos és szerződéses, önkéntes tartalékos katona, honvéd tiszt- és altisztjelölt esetében), kormánytisztviselői, közalkalmazotti, igazolvány, valamint munkáltatói igazolás (munkavállaló esetében) felmutatásával vehető igénybe.

**Szabadidő, szórakozás**

* **Csodák Palotája** (Csodák Palotája Nonprofit Kft.)
  + A Honvédségnél foglalkoztatottak, továbbá a velük együtt érkező, legfeljebb egy felnőtt kísérő és legfeljebb két gyermek részére a teljes árú felnőtt-,illetve gyermekjegy árából **15% kedvezményt** biztosít a Csopa Science Center-ben (1036 Budapest, Bécsi út 38-44.);
  + a kedvezmény szolgálati igazolvány (hivatásos és szerződéses, önkéntes tartalékos katona, honvéd tiszt- és altisztjelölt esetében), kormánytisztviselői, közalkalmazotti igazolvány, valamint munkáltatói igazolás (munkavállaló esetében) felmutatásával vehető igénybe.
* **MinDigTv** (Antenna Hungária Zrt.)
  + **18% kedvezmény** az alap műsorcsomag (23 tv csatorna) árából (bruttó 1.699 Ft helyett 1.399 Ft);
  + **20% kedvezmény** a családi műsorcsomag (41 tv csatorna) árából (bruttó 2.999 Ft. helyett 2.399 Ft.);
  + **100 Ft kedvezmény** a kiegészítő csomagok havi díjából („Aktív+”: 799 Ft. helyett 699 Ft. „Világjáró”: 699 Ft. helyett 599 Ft.) A kedvezmények határozott idejű, 12 hónapos időtartamú előfizetői szerződés megkötése esetén vehetők igénybe;
  + a kedvezményeket az MH állományába tartozó hivatásos, szerződéses, önkéntes tartalékos katonák, honvéd tiszt- és altisztjelöltek, kormánytisztviselők, közalkalmazottak és munkavállalók vehetik igénybe az online regisztrációt követően kapott kód megadásával, azzal a feltétellel, hogy a szolgáltatás megrendelésével egyidejűleg a MinDig TV online felületén elektronikusan nyilatkoznak jogosultságukról.
* **Fővárosi Nagycirkusz** (Magyar Cirkusz és Varieté Nonprofit Kft.)
  + eseti jelleggel **25%-os** **kedvezményes** vásárlási lehetőséget biztosít az MH személyi állományába tartozó hivatásos, szerződéses és önkéntes tartalékos katonák, kormánytisztviselők, közalkalmazottak és munkavállalók, valamint hozzátartozói számára;
  + a kedvezményes előadásokról szóló részletes tájékoztatás az MH Központi Intranet Portál központi hirdetményén rendszeresen publikálásra kerül.

**Banki szolgáltatások**

* **OTP Bank** (OTP Bank Nyrt.)
  + **0,5%-os kamatkedvezmény** a lakáshitelre, illetve a piaci- és fixkamatozású hiteltermékekre, valamint a szerződéskötési díj elengedése;
  + **1%-os kamatkedvezmény** lakáslízing esetén, illetve a szerződéskötési díj elengedése;
  + kedvezményes munkáltatói, ún. „Gyémánt” bankszámlacsomag: lakástakarék pénztári szerződéskötés esetén 0 Ft. szerződéskötési díj, soron kívüli ügyintézés;
  + a kedvezményeket az MH személyi állományába tartozó hivatásos és szerződéses katonák, kormánytisztviselők, közalkalmazottak és munkavállalók vehetik igénybe; abban az esetben, ha a havi illetmény (munkabér) jóváírás más banki számlára érkezik, munkáltatói jövedelem igazolás bemutatása is szükséges.
* **Erste Bank** (Erste Bank Hungary Zrt.)
  + kedvezményes „Erste Közszféra Számlacsomag”;
  + személyi kölcsön kedvezményes kamattal, egyszerűsített igénylési dokumentációval;
  + a kedvezményeket az MH személyi állományába tartozó hivatásos és szerződéses katonák, kormánytisztviselők, közalkalmazottak és munkavállalók vehetik igénybe; az igénybevétel feltétele, hogy a közszférában dolgozó munkabér jellegű jövedelme, legalább a mindenkori minimálbérnek megfelelő összegben havi rendszerességgel az Erste Közszféra Bankszámlára érkezzen.

**Mobiltelefon szolgáltatások:**

* Állandó jellegű kedvezményt nyújtó szerződést kötött a tárca Távközlési cégekkel: a **Magyar Telekom-mal, Vodafone-nal**, melyek kedvezményes dolgozói mobiltelefon díjcsomagot kínálnak a Honvédségnél foglalkoztatottak számára az alábbi – megállapodás szerinti – okmányfeltételek teljesülése esetén:
  + **Magyar Telekom** (Magyar Telekom Nyrt.)

* + - **Hivatásos és szerződéses katona:** szolgálati igazolvány vagy 1 hónapnál nem régebbi Munkáltatói Igazolás, személyi igazolvány;
    - **Honvéd tiszt- és altiszt jelölt:** szolgálati igazolvány, személyi igazolvány, diákigazolvány;
    - **Kormánytisztviselő:** kormánytisztviselői igazolvány vagy 1 hónapnál nem régebbi Munkáltatói Igazolás, személyi igazolvány;
    - **Közalkalmazott:** közalkalmazotti igazolvány vagy 1 hónapnál nem régebbi Munkáltatói Igazolás, személyi igazolvány;
    - **Munkavállaló:** 1 hónapnál nem régebbi Munkáltatói Igazolás, személyi igazolvány.
  + **Vodafone** (Vodafone Magyarország Zrt.)
    - **Hivatásos és szerződéses katona:** szolgálati igazolvány vagy 30 napnál nem régebbi Munkavállalói Kedvezmény Igénybevételére szóló Igazolás;
    - **Honvéd tiszt- és altiszt jelölt:** Honvéd tisztjelölti, illetve altisztjelölti Igazolás;
    - **Kormánytisztviselő:** kormánytisztviselői igazolvány vagy 30 napnál nem régebbi Munkavállalói Kedvezmény Igénybevételére szóló Igazolás;
    - **Közalkalmazott:** közalkalmazotti igazolvány vagy 30 napnál nem régebbi Munkavállalói Kedvezmény Igénybevételére szóló Igazolás;
    - **Munkavállaló:** 30 napnál nem régebbi munkavállalói kedvezmény igénybevételére szóló igazolás.
* Ezen felül lehetőség van a **HM EI Zrt.-n** keresztül is kedvezményes előfizetés vásárlására, amelyet az MH személyi állományába tartozó hivatásos és szerződéses katonák, kormánytisztviselők, közalkalmazottak, munkavállalók és azok családtagjai a velük külön megkötött Megállapodás és Hozzájárulási Nyilatkozat (a távközlési szolgáltatás havi díja a minden tárgyhót követő hónap 5. napjáig a havi illetményből – munkabérből – levonásra kerül) alapján vehetnek igénybe.

Budapest, 2017. október 11-én.